  
ZAPISNIK 41. SJEDNICE VMO-a Donje Svetice

održane 23.09.2024. u 17:00 sati u prostorijama mjesne samouprave Mjesnog odbora Volovčica, Kriška 20


Prisutni članovi Vijeća:

1. Valentina Bedeković
2. Goran Radovanović
3. Mirko Tomić
4. Dijana Požgaj
5. Lucija Marić
6. Milena Žganjer


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 40. sjednice na razmatranje.
Zapisnik je prihvaćen.

Predsjedavajuća pita vijećnike ima li dodataka dnevnom red i predlaže dva dodatka, a to  su donošenje zaključka o financiranju Plana potreba u zajednici za 2025. Godinu i prijedlog o spajanju mjesnih odbora Donje Svetice i Volovčica.
Prijedlog je prihvaćen i na dnevni red se dodaje te dvije točke.
Novi dnevni red 41. sjednice prihvaćen je.


D N E V N I     R E D:

1. Godišnji izvještaj o izvršenju Financijskog plana 
            Mjesnog odbora Donje Svetice za 2023.
1. Odluka o izmjeni Poslovnika MO Donje Svetice
1.       Donošenje zaključka o financiranju Plana potreba u zajednici za 2025. godinu
1.       Prijedlog o spajanju mjesnih odbora Donje Svetice i Volovčica.
1. Aktualna komunalna problematika
1. Razno: izvješća, pitanja i prijedlozi.



Točka 1.
Godišnji izvještaj o izvršenju Financijskog plana Mjesnog odbora Donje Svetice za 2023.

Nakon diskusije, Vijeće jednoglasno prihvaća

GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Donje Svetice za 2023.


Članak 1. 
Godišnji izvještaj o izvršenju Financijskog plana Mjesnog odbora Donje Svetice za 2023. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2023.
(€)
	Ostvareno prihoda za 2023.
(€)
	Ostvareno rashoda za 2023.
(€)
	Indeks (5/3*100)

	1
	2
	3
	4
	5
	6

	 
	RASHODI
	96.170,00
	96.170,00
	93.774,98
	97,51

	3
	RASHODI POSLOVANJA
	96.170,00
	96.170,00
	93.774,98
	97,51

	32
	Materijalni rashodi
	96.170,00
	96.170,00
	93.774,98
	97,51

	323
	Rashodi za usluge
	83.300,00
	83.300,00
	82.660,02
	99,23

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	83.300,00
	83.300,00
	82.660,02
	99,23

	 
	ODRŽAVANJE JAVNIH POVRŠINA
	30.970,00
	30.970,00
	30.330,02
	97,93

	 
	ODRŽAVANJE NERAZVRSTANIH CESTA
	52.330,00
	52.330,00
	52.330,00
	100,00

	329
	Ostali nespomenuti rashodi poslovanja
	12.870,00
	12.870,00
	11.114,96
	86,36

	3291
	Naknade za rad predstavničkih i izvršnih tijela, povjerenstava i slično
	11.940,00
	11.940,00
	11.023,77
	92,33

	3299
	Ostali nespomenuti rashodi poslovanja
	930,00
	930,00
	91,20
	9,81



Članak 2.
Ovaj će Godišnji izvještaj o izvršenju biti objavljen na oglasnoj ploči Mjesnog odbora Donje Svetice.



Točka 2. 
Odluka o izmjeni Poslovnika MO Donje Svetice




ODLUKU
o izmjeni Poslovnika o radu Vijeća Mjesnog odbora Donje Svetice


Članak 1.

	U Poslovniku o radu Vijeća Mjesnog odbora Donje Svetice, donesenog na 25. sjednici, 17. svibnja 2023. u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.


Točka 3.
Donošenje zaključka o financiranju Plana potreba u zajednici za 2025. 

VMO Donje Svetice u ovoj je godini organiziralo nekoliko vrlo uspješnih i korisnih aktivnosti u okviru Plana potreba, a kako bismo i iduće godine imali osigurana sredstva za provođenje aktivnosti u svrhu unaprjeđenje života građana,

Z A K L J U Č A K
 o osiguravanju sredstava za provođenje aktivnosti, programa i projekata u svrhu unapređenja kvalitete života građana


1. Vijeće Mjesnog odbora“ Donje Svetice predlaže da se za naredno proračunsko razdoblje osiguraju sredstva za potrebe realizacije Plana u iznosu 4.000,00 eura.

1. [bookmark: _GoBack]Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Točka 4.
Spajanje mjesnih odbora Donje Svetice i Volovčica.

Mjesni odbor je primio sljedeći dopis od Gradskog ureda za mjesnu samoupravu, promet, civilnu zaštitu i sigurnost:
“Gradski ured za mjesnu samoupravu, promet, civilnu zaštitu i sigurnost zaprimio je iskaz interesa pojedinih tijela mjesne samouprave s prijedlozima za spajanjem
više mjesnih odbora u jedan mjesni odbor.
Podsjećamo da je za promjenu granica mjesnih odbora potrebna izmjena Odluke o osnivanju mjesnih odbora (Službeni glasnik Grada Zagreba 7/09, 12/10, 4/13, 5/17 , 28/20 4/21, 5/21- ispr .). Vijeće gradske četvrti koje je zainteresirano za spajanje mjesnih odbora, koji međusobno graniče, treba dati prijedlog ovom Uredu temeljem inicijative mjesnih odbora na koje se izmjena odnosi. O inicijativi vijeća mjesnog odbora te prijedlogu vijeća gradske četvrti, potrebno je donijeti zaključke na sjednicama onih mjesnih odbora koji se spajaju i vijeća gradske četvrti na čijem području se spajaju mjesni odbori. Napominjemo kako vijeće mjesnog odbora, odnosno gradske četvrti može u zaključku predložiti naziv novog mjesnog odbora koji će nastati spajanjem postojećih.
Kako bi postupak mogao biti proveden u statutarnim rokovima, vijeće gradske četvrti svoje zaključke sa sjednice treba dostaviti ovom Uredu do kraja rujna. Ured će provesti analizu pristiglih prijedloga te izraditi prijedlog Odluke, koji će uputiti na  savjetovanje sa zainteresiranom javnošću.“

Predsjednica VMO-a iznosi sljedeće razloge zbog kojih bi spajanje mjesnih odbora bilo korisno:


	
	

	
	



	1. MJESNA SAMOUPRAVA ĆE BOLJE FUNKCIONIRATI S MANJE MJESNIH ODBORA JER ĆE SE REFERENTI MOĆI BAVITI VIŠE ZAKLJUČCIMA
Prevelik broj mjesnih odbora na razini cijelog Grada dovodi do toga da su Gradski uredi zatrpani zaključcima koje ne mogu riješiti. Manji broj mjesnih odbora znači i optimizaciju rada Gradskog ureda za mjesnu samoupravu i veće šanse da se referenti stignu baviti zaključcima MO-a.

2. GRADSKA ČETVRT ĆE BOLJE FUNKCIONIRATI S MANJE MJESNIH ODBORA
GČ Peščenica Žitnjak jedna je od GČ sa najviše mjesnih odbora pri čemu čak 9 od 16 mjesnih odbora ima manje od 3000 stanovnika i nekoliko MO-a je vrlo malo površinom. Na razini Gradske četvrti manji broj mjesnih odbora znači i više prostora da svaki mjesni odbor dođe do izražaja i da dogovori bitne komunalne aktivnosti i asfaltiranje na svom području. Što je mjesnih odbora više, manji mjesni odbori, posebno u urbanijem dijelu imaju manje utjecaja na Plan komunalnih aktivnosti i Plan malih komunalnih akcija - asfalterski program. Ukratko, što smo veći to ste moćniji i što nas je manje na razini GČ to se lakše dogovoriti prioritete za komunalne aktivnosti.

3. NOVI MO-i MOGU IMATI VIŠE PROSTORA ZA KORIŠTENJE. GRAD ĆE ZADRŽATI POSTOJEĆE GRADSKE PROSTORE ZA TU NAMJENU. DAKLE, NEMA SMANJENJA BROJA PROSTORA MJESNE SAMOUPRAVE NEGO SAMO VIŠE TERMINA ZA STANOVNIKE.


4. IME MJESNOG ODBORA JE PREMA DOGOVORU S MJESNIM ODBORIMA KOJI SE SPAJAJU AKO JE BITNO DA SE ZADRŽI 


Bitno je i naglasiti da Grad neće cjepkati mjesne odbore već da se dva MO-a mogu spojiti u cijeloj svojoj površini i da takve odluke neće ni biti razmatrane.



U skladu s time, predsjednica predlaže da razmotrimo mogućnost spajanja našeg mjesnog odbora, Donje Svetice i susjednog MO Volovčica. Argumenti za spajanje MO Donje Svetice i VMO Volovčica su sljedeći: ta dva naselja su međusobno isprepletena. Mnogi sa dijela naselja oko HAŠK-a, Doma zdravlja i OŠ Frankopan odnosno sve istočno od Ulice Donje Svetice mnogi stanovnici i smatraju starom Volovčicom. Naselja dijele Kulturni centar, tržnicu i druge javne površine. VMO Donje Svetice su male i skoro su pale ispod 3000 stanovnika, ali bitne jer se prostor sada oblikuje i razvije i zajedno s Volovčicom bi bili jači i moćniji za utjecaj na UPU istočni kolodvor, linijski park, uređenje Ulice Donje Svetice i dr. Novi VMO imao bi 9 vijećnika.

Otvorena je rasprava.
Dijana Požgaj kaže da ljudi ionako doživljavaju naša dva mjesna odbora kao jednu cjelinu.
Goran Radovanović nema neko mišljenje, ali će se priključiti većini.
Mirko Tomić je protiv, jer živi tu već 20 godina, još od osnovne škole. I uvijek je postojao mjesni odbor Donje Svetice, te se ne identificira s Volovčicom.
Milena Žganjer je za spajanje jer smatra da ćemo zajedničkim snagama biti jači, ali stavila  bi kao uvjet da obavezno predsjednik i zamjenik budu iz različitih dijelova mjesnog odbora. I ne bi htjela da se dogodi da sadašnji mjesni odbor Donje Svetice zbog toga dobiva manje novaca.
Lucija Marić i Valentina Bedeković su za usvajanje prijedloga.

Predlažemo da ime  novog, spojenog mjesnog odbora bude Volovčica-Donje Svetice i donosimo sljedeći zaključak:

Z a k lj u č a k  
o inicijativi spajanja mjesnih odbora Volovčica i Donje Svetice

Vijeće Mjesnog odbora Donje Svetice predlaže i dostavlja na daljnje postupanje Vijeću Gradske četvrti Peščenica-Žitnjak i Gradskom uredu za mjesnu samoupravu, civilnu zaštitu i sigurnost prijedlog
· za spajanje Mjesnih odbora Volovčica i Donje Svetice - u jedan Mjesni odbor;
· Kao naziv predlažemo Mjesni odbor Volovčica-Donje Svetice

Obrazloženje
Mjesni odbori Donje Svetice i Volovčica su naselja koja čine prostornu, povijesnu i infrastrukturnu cjelinu koju međusobno ne dijeli veća prometnica ili prirodna razdjelnica.
Uz to, dominanto stanovnici MO Donje Svetice na prostoru između ulice Donje Svetice i Ivanićgradske ulice svoj „kvartovski“ identitet, „kvartovsku“ pripadnost i danas povezuju s Volovčicom.
Stanovnici sadašnje Volovčice koriste sadržaje na Donjim Sveticama i obrnuto, kao što su Gradska knjižnica, KNAP i Dom zdravlja. Djeca s Volovčice idu u vrtiće, škole i na treninge i na području Donjih Svetica, i  obrnuto.
Nadalje, planirane i razmatrane komunalne aktivnosti i programi građenja na području oba mjesna odbora nadovezuju se i međusobno utječu unapređenju kvalitete života stanovnika i MO Donje Svetice i MO Volovčica, pa će tako uređenje ulice Donje Svetice, produženje Darwinove ulice,  nova „zelena transverzala“ i realizacija tzv. linijskog parka uz rasformiranu trasu željezničke pruge na Donjim Sveticama utjecati i na život stanovnika sadašnje Volovčice, te smatramo da je logično da zajednički o tome odlučujemo, kao jedan mjesni odbor.
Što se tiče naziva novog MO, smatramo da iako se stanovnici koji stanuju istočno od ulice Donje Svetice pretežno identificiraju s nazivom Volovčica, da je stanarima zapadnog područja, između ulice Donje Svetice i Heizelove, ipak bliži naziv Donje Svetice, pa bismo ga zadržali u novom imenu MO-a.
Novi mjesni odbor imao bi ukupno 8.297 stanovnika (prema podacima Popisa stanovništva 2021.) na površini od 137,58Ha.
Novo Vijeće mjesnog odbora imalo bi 9 vijećnika 



Točka 5. Aktualna komunalna problematika
5.1. Kružni tok na raskrižju Planinska-Donje Svetice.
Vijećnica Milena Žganjer predlaže kružni tok na raskrižju ulica Donje Svetice i Planinska. Promet je nakon rekonstrukcije bolji, ali i dalje dolazi do velikih gužvi.
Vijećnica Milena Žganjer stoga predlaže izgradnju kružnog toga.
S obzirom na to da su na tom raskrižju nedavno izvedene izmjene, nismo sigurni da bi bila prihvaćena tako skora radikalna ponovna rekonstrukcija.
Vijeće će ponovno raspravljati o tome, zasad nećemo donositi zaključak.


Točka 6. Razno
6.1. Molba investitora Svetice Residencea da im se omogući cestovni prilaz sa stražnje strane zgrade i izlaz na Planinsku ulicu.

https://geoportal.zagreb.hr/Karta


[image: ]

U prilogu je fotografija i link na Geoportal, gdje se može vidjeti o kojoj je čestici riječ.

Vijeće još neće odlučivati o tome, vijećnici se trebaju bolje upoznati s temom, jer je molba stigla neposredno prije sjednice. Razgovarat ćemo o tome na idućoj sjednici.



Sjednica je završila u 18:30 sati.

Zapisnik vodila: Valentina Bedeković




KLASA:024-08/24-003/1930
URBROJ:251-13-11-11/008-24-3 
Zagreb, 23. rujna 2024.
         Predsjednica Vijeća Mjesnog odbora
                                                                            Donje Svetice
                                                                                                Valentina Bedeković


image1.png
) Prijava

' Q
4
-p R;’AL Crtanje Mierenje Upute Senvisi  Poveznice
' BB T ¢ Qo2 e/ -0 e/ 9% F 00 1N
© Siojevi
Pretraga po: Katastarska cestica ~
Katastarska opina: | PESCENICA - g
Katastarska gestica: | 4330 Ak &
=
X Ponisti  Pretrazi 3
9 &,
Ukupna povrsina: 3 529 m* Q, Dohvat zemljinoknjiznih podataka 5
o)
Posjedovnilist | Vrsta PL  Naziv (Adresa K€) | Natin uporabe / Vrsta zgrade | Povrsina dila K & 5
Planinska ulica  NERAZVRSTANA CESTA 3529m B

@ informaciie %, Kontakt

Koordinate: E = 462512.93, N = 5074077.68

HTRS +





